
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως 100 τ.μ. στη θέση «Λιούγκο» 


του Δήμου Άνω Λιοσίων του Νομού Αττικής. 1 

Κήρυξη ως αναδασωτέας εκτάσεως 1670 τ.μ. στη θέση «Καλο- 
γρέζα» Κοινότητας Μαρκοπούλου - Ωρωπού του Νομού Αττι¬ 
κής· · ■ ..·°.. · · ■ 2 

Κήρυξη ως αναδασωτέας εκτάσεως 732 τ.μ. στη θέση «Χαμολέγα» 
Κοινότητας Καλάμου του Νομού Αττικής. 3 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση ακινήτων για επέκταση του Σιδηρο¬ 
δρομικού Σταθμού Κατερίνης. .. 4 

ΑΝΑΚΟΙΝΩΣΕΙΣ 

Ανακοίνωση παρακατάθεσης αποζημίωσης ακινήτων που απαλλο- 
τριώθηκαν αναγκαστικά για την ανέγερση διδακτηρίου Δημοτι¬ 
κού Σχολείου Νεάπολης Ν. Λακωνίας, ιδιοκτησίας Παναγιώτη 
Μπιλίνη (Κληρονόμοι).'. 5 


ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέων εννέα (9) κτιρίων που βρίσκονται 
εντός του ρυμοτομικού σχεδίου δήμου Ναυπλίου (ν. Αργολίδας) 
και καθορισμός ειδικών όρων και περιορισμών δόμησης αυτών. 6 

Τροποποίηση ρυμοτομικού σχεδίου Δήμου Μεταμόρφωσης στην οδό 

Καλαμάτας και μεταξύ των Ο.Τ. 367-369. 7 

Έγκριση της πολεοδομικής μελέτης της εντός των ορίων και εκτός 
εγκεκριμένου σχεδίου περιοχής καθώς και επέκτασης του οικι¬ 
σμού «ΒΡΥΣΑΚΙ» Ν. Ημαθίας... 8 

Τροποποίηση ρυμοτομικού σχεδίου Κατερίνης στο ΟΤ 302 της ενό¬ 
τητας Βατάν Ν. Πιερίας.... 9 

Τροποποίηση ρυμοτομικού σχεδίου Κατερίνης στην ενότητα Καπνι¬ 


κού Σταθμού στα 0Τ που έχουν πρόσωπο στην οδό Θεσ/νίκης. . 10 

Έγκριση επέκτασης ρυμοτομικού σχεδίου Λευκώνα Ν. Σερρών και 
καθορισμός όρων και περιορισμών δόμησης των οικοπέδων αυ¬ 
τού". .. ν .11 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 3047 (1) 

Κήρυξη ως αναδασωτέας εκτάσεως 100 τ.μ. στη θέση «Λιούγκο» του 
Δήμου Άνω Λιοσίων του Νομού Αττικής. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

. Έχοντας υπόψη: 

1. Τις διατάξεις του Ν. 3200/55 περί διοικητικής αποκεντρώσεως, 
όπως αυτές τροποποιήθηκαν μεταγενέστερα με το Ν.Δ. 532/70. 

2. Τις διατάξεις του Ν.Δ. 1147/1972 «περί Διοικήσεως μείζονος 
Πρωτευούσης» σε συνδυασμό με τις όμοιες του 711/72 Β.Δ. 

3. Τις διατάξεις της παρ..3 του άρθρου 117 του Συντάγματος της 
Χώρας. 

4. Τις διατάξεις του Ν. 998/79 «περί προστασίας των δασών και 
των δασικών εν γένει εκτάσεων της Χώρας» και ειδικότερα: 

α) του άρθρου 41 παρ. 1, β) του άρθρου 38 παρ. 1, 

5. Τις διαταγές του Υπουργείου Γεωργίας: 

α) 160417/1180/8.7.80, περί οδηγιών για τις αναδασωτέες 
εκτάσεις. 

β) 182447/3049/24.9.80 '. 

6. Τη αριθ. 4756/5.11.90 πρόταση του Δασαρχείου Πάρνηθος σχε¬ 
τικά με την κήρυξη ως αναδασωτέας, της αναφερομένης στο θέμα εκτά¬ 
σεως, αποφασίζουμε: 

Κηρύσσουμε αναδασωτέα με σκοπό τη διατήρηση του χαρακτήρα 
της δασικής εκτάσεως της οποίας η δασική βλάστηση καταστράφηκε 
κατά την πυρκαϊά της 30ης Αυγούστου 1990 ώστε να αποκλεισθεί η 
διάθεσή της για άλλο σκοπό την δημόσια δασική έκταση εμβαδού εκατό 
(100) τετραγωνικών μέτρων που βρίσκεται στη θέση «Λιούγκο» της πε¬ 
ριφέρειας του Δήμου Άνω Λιοσίων Νομού Αττικής και προσδιορίζεται 
από τα στοιχεία: Α-Β-Γ-Δ όπως φαίνονται στο συνημμένο διάγραμμα 
το οποίο αποτελεί αναπόσπαστο μέρος της αποφάσεως αυτής και έχει 
όρια: 

Ανατολικά: Με δημόσια δασική έκταση 

Δυτικά: Με δημόσια δασική έκταση 

Βόρεια: Με δημόσια δασική έκταση 

Νότια: Με δημόσια δασική έκταση. 

Η απόφαση αυτή να δημοσιευθεΐ στην Εφημερίδα της Κυβερνήσεως. 
Αγία Παρασκευή 22 Νοεμβρίου 1990 

Ο Νομάρχης 
ΧΡΗΣΤΟΣ ΓΟΥΛΑΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 3101 (2) 

Κήρυξη ως αναδασωτέας εκτάσεως 1670 τ.μ. στη θέση «Καλογρέζα» 

Κοινότητας Μαρκοποϋλου - Ωρωποϋ του Νομού Αττικής. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 3200/55 περί διοικητικής αποκεντρώσεως, 
όπως αυτές τροποποιήθηκαν μεταγενέστερα με το Ν.Δ. 532/70. 

2. Τις διατάξεις του Ν.Δ. 1147/1972 «περί Διοικήσεως μείζονος 
Πρωτευούσης» σε συνδυασμό με τις όμοιες του 711/72 Β.Δ. 

3. Τις διατάξεις της παρ. 3 του άρθρου 117 του Συντάγματος της 
Χώρας. 

4. Τις διατάξεις του Ν. 998/79 «περί προστασίας των δασών και 
των δασικών εν γένει εκτάσεων της Χώρας» και ειδικότερα: 

α) του άρθρου 41 παρ. 1, β) του άρθρου. 38 παρ. 1, 

5. Τις διαταγές του Υπουργείου Γεωργίας: 

α) 160417/1180/8.7.80, περί οδηγιών για τις αναδασωτέες 
εκτάσεις. 

β) 182447/3049/24.9.80 

6. Την αριθ. 4950/12.11.90 πρόταση του Δασαρχείου Καπανδρι- 


τίου σχετικά με την κήρυξη ως αναδασωτέας, της αναφερομένης στο 
θέμα εκτάσεως, αποφασίζουμε: 

Κηρύσσουμε αναδασωτέα με σκοπό τη διατήρηση του χαρακτήρα του 
δάσους του οποίου η δασική βλάστηση καταστράφηκε με παράνομη εκ- 
χέρσωση και φύτευση, ώστε να αποκλεισθεί η διάθεσή της για άλλο προ¬ 
ορισμό την δημόσια δασική έκταση (δάσος), εμβαδού χιλίων εξακοσίων 
εβδομήντα (1670) τετραγωνικών μέτρων που βρίσκεται στη θέση «Κα¬ 
λογρέζα» της περιφέρειας της Κοινότητας Μαρκοπούλου Ωρωπού Νο¬ 
μού Αττικής και προσδιορίζεται από τα στοιχεία: Α-Β-Γ-Δ-Ε-Α 
όπως φαίνονται στο συνημμένο διάγραμμα το οποίο αποτελεί αναπό¬ 
σπαστο μέρος της αποφάσεως αυτής και έχει όρια:: 

Ανατολικά: Με δημόσιο δάσος 

Δυτικά: Με δημόσια δασική έκταση παρανόμως 

Βόρεια: Εκχερσωθείσα από πολλών ετών 

Νότια: Με επαρχιακή οδό Μαρκοπούλου - Καλάμου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή 22 Νοεμβρίου 1990 

Ο Νομάρχης 
ΧΡΗΣΤΟΣ ΓΟΥΛΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 2939 (3) 

Κήρυξη ως αναδασωτέας εκτάσεως 732 χ.μ. στη θέση «Χαμολέγα» 
Κοινότητας Καλάμου του Νομού Αττικής. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 3200/55 περί διοικητικής αποκεντρώσεως, 
όπως αυτές τροποποιήθηκαν μεταγενέστερα με το Ν.Δ. 532/70.. 

2. Τις διατάξεις του Ν.Δ. 1147/1972 «περί Διοικήσεως μείζονος 
Πρωτευοΰσης» σε συνδυασμό με τις όμοιες του 711/72 Β.Δ. 

3. Τις διατάξεις της παρ. 3 του άρθρου 117 του Συντάγματος της 
Χώρας. 

4. Τις διατάξεις του Ν. 998/79 «περί προστασίας των δασών και 
των δασικών εν γένει εκτάσεων της Χώρας» και ειδικότερα: 

α) του άρθρου 41 παρ. 1, περί οδηγιών για τις αναδασωτέες εκτά¬ 
σεις. 

β) του άρθρου 38 παρ. 1, 

5. Τις διαταγές του Υπουργείου Γεωργίας: 

α) 160417/1180/8.7.80 περί οδηγιών για της αναδασωτέες 
εκτάσεις, β) 182447/3049/24.9.80 

6. Την αριθ. 4037/15.10.90 πρόταση του Δασαρχείου Καπανδρι- 

τίου σχετικά με την κήρυξη ως αναδασωτέας, της αναφερομένης στο 
θέμα εκτάσεως, αποφασίζουμε: ° 


Κηρύσσουμε αναδασωτέα με σκοπό τη διατήρηση του χαρακτήρα 
της δασικής εκτάσεως, της οποίας η δασική βλάστηση καταστράφηκε 
με παράνομη εκχέρσωση κ.λπ. ώστε να αποκλεισθεί η διάθεσή της για 
άλλο προορισμό την δημόσια (διακατεχόμενη) δασική έκταση, εμβαδού 
επτακοσίων τριάντα δύο (732) τετραγωνικών μέτρων που βρίσκεται 
στη θέση της περιφέρειας Κοινότητας Καλάμου Νομού Αττικής και 
προσδιορίζεται από τα στοιχεία: Α-Β-Γ-Δ-Α όπως φαίνονται στο συ- 
νημμένο διάγραμμα το οποίο αποτελεί αναπόσπαστο μέρος της αποφά- 
σεως αυτής και έχει όρια:: 

Ανατολικά: Με δημόσια (δικατεχόμενη) δασική έκταση και εν μέρει 
με δημόσια (διακατεχόμενη) δασική έκταση που εκχερσώθηκε παρονό- 
μως παλαιότερα. 

Δυτικά: Με δρόμο αδιέξοδο και πέραν δημόσια (διακατεχόμενη) δα¬ 
σική έκταση παρανόμως εκχερσωθείσα και οικισθείσα παλαιότερα. 

Βόρεια: Με δημόσια (διακατεχόμενη) δασική έκταση εκχερσωθείσα 
παρανόμως παλαιότερα. 

Νότια: Με αγροτική έκταση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή 22 Νοεμβρίου 1990 

Ο Νομάρχης 
ΧΡΗΣΤΟΣ ΓΟΥΛΑΣ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1633 · (4) 

Αναγκαστική απαλλοτρίωση ακινήτων για επέκταση του Σιδηροδρομι¬ 
κού Σταθμού Κατερίνης. 

0 ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις του Ν.Δ/τος 797/1971, «περί αναγκαστικών 
απαλλοτριώσεων», όπως τροποποιήθηκαν με τιςδιατάξεις του άρθρου 
95 του Ν. 1892/90, σε συνδυασμό με τις διατάξεις του Β.Δ/τος 139/ 
1971, «περί της αρμοδιότητος των Νομαρχών προς κήρυξιν αναγκα¬ 
στικών τινών απαλλοτριώσεων». 

2. Τις διατάξεις της παρ. 1 του άρθρου 7 του Β.Δ/τος 532/1972, 
«περί κωδικοπόιήσεως εις ενιαίον κείμενον των περί ιδρύσεως του Ορ¬ 
γανισμού Σιδηροδρόμων Ελλάδος ισχυουσών διατάξεων». 

3. Το αριθ. 26438/2883/13.9.1990 έγγραφο του Υπουργείου 
Μεταφορών και Επικοινωνιών (Δ/νση Ανάπτυξης Μεταφορών - 
Τμήμα Τιμολ. Πολιτικής), «περί συμπληρωματικής απαλλοτρίωσης για 
επέκταση του Σιδηροδρομικού Σταθμού Κατερίνης», αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την επέκταση του Σιδηροδρομικού Σταθ¬ 
μού Κατερίνης, έκτασης συνολικού εμβαδού 1910 μ2, που βρίσκεται 
πλησίον του Σιδ. Σταθμού Κατερίνης και φαίνεται με.κόκκινη περιβάλ- 
λουσα γραμμή στο αριθ. 1753/7.5.90 και με κλίμακα 1:500 κτημα- 
τολογικό διάγραμμα και στον πάνω σ’ αυτό κτηματολογικό πίνακα της 
Δ/νσης Νέων Έργων του Οργανισμού Σιδηροδρόμων Ελλάδος Α.Ε., 
που θεωρήθηκαν από το Δ/ντή του Υπουργείου Μεταφορών και Επικοι¬ 
νωνιών Μ. Μπεκιάρη. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι 1) Τσάπας Απόστολος του Βασιλείου, 2) Φίλιος Κυριάκος 
κ.λπ. 

Η απαλλοτρίωση κηρύσσεται υπέρ και με δαπάνη του Οργανισμού 
Σιδηροδρόμων Ελλάδος Α.Ε. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κατερίνη, 3 Δεκεμβρίου 1990 
Ο Νομάρχης 

ΜΙΛΤΙΑΔΗΣ ΚΑΝΩΤΑΣ 

-♦- 

ΑΝΑΚΟΙΝΩΣΕΙΣ 

Αριθ. 3249 (5) 

Ανακοίνωση παρακατάθεσης αποζημίωσης ακινήτων που απαλλοτριώ- 

θηκαν αναγκαστικά για την ανέγερση διδακτηρίου Δημοτικού Σχο¬ 
λείου Νεάπολης Ν. Λακωνίας, ιδιοκτησίας Παναγιώτη Μπιλίνη 

(Κληρονόμοι). 

Ο ΝΟΜΑΡΧΗΣ ΛΑΚΩΝΙΑΣ 
ΩΣ ΠΡΟΕΔΡΟΣ ΤΟΥ Δ,Σ. ΤΟΥ ΝΟΜ. ΤΑΜΕΙΟΥ 

Σύμφωνα με τα άρθρα 7 και 8 του Ν.Δ, 797/71 «περί αναγκαστι¬ 
κών απαλλοτριώσεων» γνωστοποιούμε: 

α) Σε όσους έχουν ή διεκδικούν δικαιώματα κυριότητας σε ακίνητα 
που απαλλοτριώθηκαν αναγκαστικά με την υπ’ αριθ. Η 6585/1718/ 
9.10.1987 (ΦΕΚ 1047/22.10.87 τεύχος Δ') απόφασή μας με την 
οποία κηρύχθηκε αναγκαστικά απαλλοτριωτέα έκταση τριών χιλιάδων 
διακοσίων τριάντα επτά κόμα εννέα (3.237,90) τετραγωνικών μέτρων 
για την ανέγερση διδακτηρίου Δημοτικού Σχολείου Νεάπολης Ν. Λα¬ 
κωνίας. 

β) Τους ενυπόθηκους δανειστές και τους τρίτους διεκδικητές των ακι¬ 
νήτων αυτών, ότι η αποζημίωση της εδαφικής επιφάνειας και των επι¬ 
κειμένων της, όπως περιγράφονται στο σχετικό τοπογραφικό διά¬ 


γραμμα που συνέταξε η μηχανικός Βασιλική Τιανετέα και θεώρησε ο Δ/ 
ντής Τ.Υ.Ν. Λακωνίας Βασ.~Τσέλιός καθοριόστηκε με την 10/ 
17.5.1989 απόφαση του Μονομελούς Πρωτοδικείου Γυθείου η οποία 
δημοσιεύθηκε την 30.6.1989 έχει κατατεθεί στο Ταμείο Παρακαταθη¬ 
κών και Δανείων. 

Σχετικά έχει εκδοθεί το υπ’ αριθ. 1220/29.11.1990 γραμμάτιο συ- 
στάσεως παρακαταθήκης ποσού δρχ. δέκα εννέα εκατομμυρίων τετρα- 
κοσίων είκοσι επτά χιλιάδων τετρακοσίων (19.427.400). 

Η αποζημίωση θα δοθεί στους δικαιούχους που θ’ αναγνωρισθούν 
σύμφωνα με το Νόμο. , 

Η παρούσα να δημοσιευθεί στην Εφημερίδα της Κυβερνήσεως. 

Σπάρτη, 4 Δεκεμβρίου 1990 
Ο Νομάρχης 

ΦΩΤΙΟΣ Σ. ΦΑΛΙΑΓΚΑΣ 
- φ - 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 83725/6235 (6) 

Χαρακτηρισμός ως διατηρητέων εννέα (9) κτιρίων που βρίσκονται 

εντός του ρυμοτομικού σχεδίου δήμου Ναυπλίου (ν. Αργολίδας) και 

καθορισμός ειδικών όρων και περιορισμών δόμησης αυτών. 

Ο ΥΠΟΥΡΓΟΣ 

ΠΕΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και 2) του ν. 1772/1988 «Τροποποίηση διατάξεων 
του ν. 1577/1985 «ΓΟΚ» και άλλες σχετικές διατάξεις» (Α' 91). 

2. Τις διατάξεις της υπ’ αριθμ. Γ4δ 15883/1903/8.2.1988 κοι¬ 
νής απόφασης του Υπουργού Προεδρίας της Κυβέρνησης και του Ανα¬ 
πληρωτή Υπουργού Περιβάλλοντος, Χωροταξίας και Δημοσίων Έρ¬ 
γων (Β’ 142). 

3. Την από 2.1.1990 αιτιολογική έκθεση της Δ/νσης Πολεοδομικού 
Σχεδιασμού, τμήμα Παραδοσιακών Οικισμών. 

4. Τα υπ’ αριθμ. 1798/9.5.1990 και 1385/18.3.1990 έγγραφα 
του Δήμου Ναυπλιέων. 

5. Τα από 22.5.1989 και 4.9.1989 πρωτόκολλα αυτοψίας επικιν- 
δύνως ετοιμόρροπων οικοδομών του ΤΠ & ΚΕ Αργολίδας. 

6. Τις από 16.3.1989, 15.5.1989 και 28.8.1989 σύμφωνες γνώ¬ 
μες των ενδιαφερομένων Μαρίνας Αγγελονίδη, Λυκομήτρου Ποσάντζη 
και Δημητρίου Τερζάκη αντίστοιχα. 

7. Τις από 23.11.1989 και 23.2.1990 αντιρρήσεις των ενδιαφερο¬ 
μένων Ιωάννη Δούκα και Μαρίνας Δούκα. 

8. Την από 28?6.1990 εισήγηση της Δ/νσης Πολεοδομικού Σχεδια- 
σμού, επί των αντιρρήσεων των ενδιαφερομένων αποφασίζουμε: 

1. Χαρακτηρίζονται ως διατηρητέα εννέα (9) κτίρια που βρίσκονται 
εντός του εγκεκριμένου ρυμοτομικού σχεδίου δήμου Ναυπλιέων και 
εντός του παραδοσιακού τμήματος αυτού, όπως αυτά αναφέρονται αριθ- 
μημένα με αύξοντα αριθμό από ένα (1) μέχρι και εννέα (9) στον παρα¬ 
κάτω πίνακα και φαίνονται με μαύρη διαγράμμιση και τον αντίστοιχο 
αύξοντα αριθμό στο σχετικό πρωτότυπο διάγραμμα σε κλίμακα 1: 
1000 που θεωρήθηκε από τον Προϊστάμενο της Δ/νσης Τοπογραφικών 
Εφαρμογών με την υπ’ αριθμ. 83725/1990 πράξη του. Ακριβές αντί¬ 
γραφο του παραπάνω τοπογραφικού διαγράμματος αναρτάται στη Δ/ 
νση Τοπογραφικών Εφαρμογών, τμήμα Αρχείου Σχεδίων του Υπουρ¬ 
γείου Περιβάλλοντος, Χωροταξίας και Δημοσίων Έργων επί είκοσι 
(20) τουλάχιστον ημέρες από την επομένη της δημοσίευσης της παρού¬ 
σας απόφασης στην Εφημερίδα της Κυβερνήσεως. 


ΠΙΝΑΚΑΣ ΔΙΑΤΗΡΗΤΕΩΝ ΚΤΙΡΙΩΝ 


α/α Αρ.Καρτέλλας ΟΤ Διεύθυνση κτιρίων 

1 169 109 Μπουμπουλίνας 83 και Μηλέσση 

2 319 145 Τερζάκη 20 

3 336 173 Πάροδος Φωτομάρα 

4 353 98 Σιδηράς Μεραρχίας .και Δερβενακίων 1 


Φερόμενος ως ιδιοκτήτης 
Χαρίκλεια Σεφερλή 
Καλκούνος Αθαν. 

5ΤϋΚΟΕ55 

Αθηνά Λυκομήτρου - Ποσάντζη 

5 

6 
7 
9 


291 145 Σταϊχοπούλου 27 

123 -- -157 Καποδιστρίου 19 χαι Κοκκίνου 

339 171 Φωτομάρα 19 

327 127 Υψηλάντου 11-Κοτσονοπούλου-Κοκκίνου 2 


2. Διατηρητέο χαρακτηρίζεται το αρχικό εκάστοτε κτίριο, καθώς και 
τα στοιχεία του περιβάλλοντος αυτό χώρου (μάνδρες, κρήνες, αυλόθυ¬ 
ρες, βοτσαλωτά δάπεδα), όπως και οι εναρμονιζόμενες με το αρχικό 
κτίριο μεταγενέστερες προσθήκες, όχι όμως και τα πάσης φύσεως καθ’ 
ύψος ή κατ’ επέκταση υπάρχοντα προσκτίσματα, που αλλοιώνουν το αρ¬ 
χικό κτίριό. Ο καθορισμός των προσκτισμάτων που αλλοιώνουν το αρ¬ 
χικό κτίριο πραγματοποιείται από την Επιτροπή Πολεοδομικοϋ και Αρ¬ 
χιτεκτονικού Ελέγχου (ΕΠΑΕ). 

3. Στα πιο πάνω κτίρια που χαρακτηρίζονται ως διατηρητέα, απαγο¬ 
ρεύεται κάθε αφαίρεση, αλλοίωση ή καταστροφή, τόσο των επιμέροϋς 
αρχιτεκτονικών ή καλλιτεχνικών διακοσμητικών στοιχείων τους, όσο 
και του κτιρίου συνολικά, πλην των προσκτισμάτων ή των στοιχείων 
των κτιρίων για τα οποία η ΕΠΑΕ έχει γνωμοδοτήσει για την αφαίρεση 
τους. 

4. Επιτρέπεται η επισκευή, ο εκσυγχρονισμός των εγκαταστάσεων, η 
στατική ενίσχυση και η εσωτερική διαρρύθμιση των χτιρίων που χαρα¬ 
κτηρίζονται ως διατηρητέα, εφόσον δεν αλλοιώνεται ο γενικός αρχιτε¬ 
κτονικός χαρακτήρας τους και δεν θίγονται τα διατηρητέα στοιχεία 
τους. 

5. Σε περίπτωση αποκατάστασης κτιρίου που έχει υποστεί μεγάλες 
αλλοιώσεις και υπάρχουν ανεπαρκή στοιχεία για το ίδιο το κτίριο, πρέ¬ 
πει να λαμβάνεται υπόψη η βασική αρχιτεκτονική σύνθεση και η συγγε¬ 
νής μορφολογία και τεχνολογία των όψεων των κτιρίων της περιοχής. 

6. α. Αιτήσεις για ανέγερση νέων κτιρίων στα οικόπεδα που υπάρ¬ 
χουν διατηρητέα κτίρια και για προσθήκες σε διατηρητέα κτίρια, απο- 
στέλλονται από την Πολεοδομική Υπηρεσία στην αρμόδια Υπηρεσία του 
Υπουργείου Περιβάλλοντος, Χωροταξίας και Δημοσίων Έργων με 
γνώμη της ΕΠΑΕ, για ειδικές ρυθμίσεις σύμφωνα με την παρ. 2 του άρ¬ 
θρου 4 του ν. 1577/1985 περί «ΓΟΚ», εφόσον δεν παραβλάπτεται το 
διατηρητέο κτίριο και' ο χώρος που το περιβάλλει. 

β. Κατ’ εξαίρεση από το προηγούμενο εδάφιο και με σύμφωνη γνώμη 
της ΕΠΑΕ, επιτρέπονται προσθήκες κατ’ επέκταση διατηρητέου κτιρίου 
περιορισμένων διαστάσεων, εφόσον κριθούν απαραίτητες για τη λειτουρ¬ 
γική εξυπηρέτηση του κτιρίου. 

7. α. Απαγορεύεται η τοποθέτηση φωτεινών επιγραφών και διαφημί¬ 
σεων στα χαρακτηριζόμενα ως διατηρητέα κτίρια. Επιτρέπονται μόνο οι 
περιορισμένων διαστάσεων επιγραφές που πληροφορούν για τυχόν 
χρήση των χώρων των κτιρίων. 

β. Κατ’ εξαίρεση, επιτρέπεται η τοποθέτηση φωτεινών επιγραφών 
στο ισόγειο καταστημάτων που αναφέρονται αποκλειστικά στο όνομα 
και στο αντικείμενο των εργασιών τους. 

Οι φωτεινές επιγραφές στα ισόγεια των καταστημάτων, έστω και αν 
τοποθετούνται μέσα στις προσθήκες, έχουν χρώμα λευκό ή κίτρινο, στα¬ 
θερό και συνεχές και αποτελούνται από μεμονωμένα στοιχεία, γράμ¬ 
ματα και αριθμούς. 

8. Για οποιαδήποτε οικοδομική εργασία στο εξωτερικό και εσωτερικό 
των διατηρητέων κτιρίων και στο χώρο που τα περιβάλλει, καθώς και 
για την τοποθέτηση επιγραφών, απαιτείται η έγκριση της Επιτροπής 
Πολεοδομικοϋ και Αρχιτεκτονικού Ελέγχου (ΕΠΑΕ). 

9. Η ισχύς της παρούσας απόφασης αρχίζει από τη δημοσίευσή της 
στην Εφημερίδα'της Κυβερνήσεως. 

Αθήνα, 30 Νοεμβρίου 1990 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΣΤΕΦΑΝΟΣ ΜΑΝΟΣ 
-—♦- ' 

Αριθ. 13557/425/90 (7) 

Τροποποίηση ρυμοτομικού σχεδίου Δήμου Μεταμόρφωσης στην οδό 

Καλαμάτας και μεταξύ των Ο.Τ. 367-369. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπως τροποποιήθηκε καί συμπληρώθηκε μετα¬ 
γενέστερα. 

2. Τις διατάξεις του Ν. 3200/55 «περί διοικητικής αποκεντρώ- 


Μαρίνα και I. Δούκα 
Αφοί Καβαδία 
Μαρίνα Αγγελονίδη 
Μπικάκης και Λαμπρόπουλος 

σεως», όπως τροποποιήθηκαν και συμπληρώθηκαν. 

3. Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4. Τις διατάξεις του Π.Δ. 183 ΦΕΚ 70/Α/86 περί εγκρίσεως τρο¬ 
ποποιήσεων σχεδίων πόλεων. 

5. Την απόφαση .141/88 του Δημοτικού Συμβουλίου. 

6. Τα πρακτικά 39 της συνεδρίας 31 του ΣΧΟΠ της 4.10.90, απο¬ 
φασίζουμε: 

Εγκρίνουμε την τροποποίηση του ρυμοτομικού σχεδίου Δήμου Μετα¬ 
μόρφωσης μεταξύ των Ο.Τ. 367-369 στην οδό Καλαμάτας και χαρα¬ 
κτηρίζουμε αυτήν ως εγκεκριμένη του Σχ. πόλεως με χρήση πεζοδρό¬ 
μου όπως φαίνεται στο συνημμένο τοπογραφικό διάγραμμα. Τα δια¬ 
γράμματα που συνοδεύουν την παρούσα απόφαση θα αναρτηθούν για 
15 μέρες στα γραφεία της Δ/νσης Πολεοδομίας 2ος όροφος Γοΰναρη 
60 Αγία Παρασκευή από τη δημοσίευση της απόφασης σε ΦΕΚ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Νοεμβρίου 1990 

Ο Νομάρχης 
ΧΡΗΣΤΟΣ ΓΟΥΛΑΣ 

- +- - 

Αριθ. ΕΠΑ 287 (8) 

Έγκριση της πολεοδομικής μελέτης της εντός των ορίων και εκτός 

εγκεκριμένου σχεδίου περιοχής καθώς και επέκτασης του οικισμού 

«ΒΡΥΣΑΚΙ» Ν. Ημαθίας. 

Η ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Τις διατάξεις: 

α) Του Π. Δ/τος 20.8.1985 (ΦΕΚ 414/Δ/30.8.85) «Πολεοδό¬ 
μηση και επέκταση οικισμών της χώρας μέχρι 2.000 κατ.» όπως τρο¬ 
ποποιήθηκε με το Π. Δ/γμα 14.2.1987 (ΦΕΚ 133/Δ/ 
23.2.1987). 

β) Του Π. Δ/τος 2.4.1985 «Μεταβίβαση αρμοδιοτήτων στους Νο¬ 
μάρχες για την έγκριση και τροποποίηση ρυμοτομικών σχεδίων» (ΦΕΚ 
225/Α/14.5.1985). 

2. Την Γ44468/4377/5.6.1986 απόφαση Υπουργού ΠΕ.- 
ΧΩ.Δ.Ε. έγκρισης των προδιαγραφών των μελετών πολεοδόμησης και 
επέκτασης οικισμών πληθυσμού κάτω των 2.000 κατ. 

3. Την Πολεοδομική Μελέτη, που εκπονήθηκε από το ΤΠ-ΠΕ Ν. 
Ημαθίας. 

4. Την αριθ. 62/1990 απόφαση του Κοινοτικού Συμβουλίου Βρυσα- 
χίου. 

5. Την από 23.9.90 γνωμοδότηση του Συμβουλίου Χωροταξίας Οι¬ 
κισμού και Περιβάλλοντος του Ν. Ημαθίας όπως αυτή διατυπώνεται 
στο δέκατο (10ο) πρακτικό του, πράξη τρίτη (3η). 

6. Το γεγονός ότι τηρήθηκε η πρέπουσα διαδικασία ανάρτησης κ.λπ. 
και δεν υποβλήθηκαν ενστάσεις, αποφασίζουμε: 

Άρθρο 1 

Εγκρίνεται η Πολεοδομική Μελέτη της εντός των ορίων και εκτός 
εγκεκριμένου σχεδίου περιοχής καθώς και επέκτασης του οικισμού 
«Βρυσάκι» Ν. Ημαθίας, που περιλαμβάνει το Πολεοδομικό σχέδιο και 
τον Πολεοδομικό Κανονισμό της περιοχής αυτής, όπως φαίνεται στο συ¬ 
νημμένο ρυμοτομικό σχέδιο, που αποτελεί αναπόσπαστο μέρος της από¬ 
φασης αυτής. 

Άρθρο 2 

Στην έκταση για την οποία εγκρίνεται το Πολεοδομικό σχέδιο με το 
άρθρο 1, καθορίζονται οικοδομήσιμοι, κοινόχρηστοι και κοινωφελείς 
χώροι, δηλαδή πάρκα, πλατείες, παιδικές χαρές, δρόμοι, πεζόδρομοι, 
χώροι στάθμευσης αυτοκινήτων, χώρος κοινοτικών και πολιτιστικών 
χρήσεων, χώρος αγροτικού ιατρείου, παιδικό κέντρο και χώροι πρασί¬ 
νου. 

Άρθρο 3 

Στους οικοδομήσιμους χώρους επιτρέπεται ή χρήση γενικής κατοι- 

χίας όπως ορίζεται στο άρθρο 3 του από 3/6.3.1987 Π. Δ/τος (ΦΕΚ 
- 166/Δ). 

Άρθρο 4 

Ορίζονται όροι δόμησης: 

1. Όρια αρτιότητας οικοπέδων 

Ελάχιστο μήκος προσώπου δέκα πέντε μέτρα (15 μ.) 

Ελάχιστο εμβαδό τετρακόσια (400) τ.μ. 

2. Κατά παρέκκλιση της παραπάνω παραγράφου, θεωρούνται άρτια 
και οικοδομήσιμα: 

α) Τα οικόπεδα με όποιο εμβαδόν είχαν στις 3.5.1985 ημέρα δημο¬ 
σίευσης του από 24.4.85 Π. Δ/τος. 

β) Προκύπτουν από την οριστική πράξη εφαρμογής της Π.Μ. ή προ¬ 
έρχονται από τις εισφορές σε γη σύμφωνα με το άρθρο 8 του Ν. 
1337/83 εφόσον έχουν ελάχιστο πρόσωπο 10 μέτρα και ελάχιστο εμ¬ 
βαδόν 200 τετρ. μέτρα. 

3. Επιπλέον των προϋποθέσεων των προηγουμένων παραγράφων 1 
και 2, τα οικόπεδα θεωρούνται άρτια και οικοδομήσιμα εφόσον στο οι¬ 
κοδομήσιμο τμήμα τους εγγράφεται κάτοψη κτιρίου με ελάχιστη επιφά¬ 
νεια πενήντα (50) τ.μ. και ελάχιστη πλεϋρά πέντε (5) μ. (άρθρ. 6 Ν. 
1577/85). 

4. Μέγιστο ποσοστό κάλυψης των οικοπέδων εβδομήντα τοις εκατό 
(70%) της επιφάνειας τους. 

5. Μέγιστος συντελεστής δόμησης των οικοπέδων οκτώ δέκατα 

( 0 . 8 ). 

6. Μέγιστο επιτρεπόμενο ύψος κτιρίων επτάμιση (7,50) μέτρα. 

7. Επιβάλλεται η κατασκευή στέγης με μέγιστο ύυψος δύο (2,00) μ. 
και κλίση μέχρι 40% πάνω από το μέγιστο επιτρεπόμενο ύψος των κτι¬ 
ρίων ή .το πραγματοποιούμενο ύψος στην περίπτωση εξάντλησης του 
Σ.Δ. 

8. Απαγορεύεται η κατασκευή κτιρίων επί υποστυλωμάτων (ΡΙΚΟ- 
ΤΊ5). 

9. Κατά τα λοιπά εφαρμόζονται οι διατάξεις του Ν. 1577/85 (ΓΟΚ 
85), όπως τροποποιήθηκε και ισχύει. 

Άρθρο 5 

Στους οικοδομήσιμους χώρους καθορίζεται η οικοδομική γραμμή με 
την επιβολή πρασιάς δύο (2), τριών (3) και τεσσάρων (4) μέτρων. 

Επίσης στους κοινωφελείς χώρους καθορίζεται οικοδομήσιμος χώ¬ 
ρος που περιγράφεται από οικοδομική γραμμή. 

Άρθρο 6 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. Αμέσως μετά τη δημοσίευση ακριβές 
αντίγραφο του πρωτοτύπου διαγράμματος που συνοδεύει την απόφαση 
αυτή, να αναρτηθεί για δέκα πέντε (15) ημέρες στον πίνακα ανακοινώ¬ 
σεων του ΤΠ-ΠΕ Ν. Ημαθίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Βέροια, 19 Νοεμβρίου 1990 
Η Νομάρχης 

ΦΑΝΗΤΙΑΡΤΣΑΦΪΛΛΙΔΟΤ ' . 


Αριθ. 9116 



(9) 


\Τροποποίηση ρυμοτομικού σχεδίου Κατερίνης στο ΟΤ 302 της ενότη- 
^ τας Βατάν Ν. Πιερίας. 


Ο ΝΟΜΑΡΧΗΣ ΠΙΕΡΙΑΣ 


Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2. Τις διατάξεις του Ν. 3200/55 «περί διοικητικής αποκεντρώ- 
σεως», όπως τροποποιήθηκαν και συμπληρώθηκαν μεταγενέστερα με 
το Ν.Δ. 532/70. 

3. Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4. Τις με αριθμ. 201/90 και 316/90 αποφάσεις Δημοτικού Συμ¬ 
βουλίου. 

5. Το από 12.10.90 πρακτικό ΣΧΟΠ Ν. Πιερίας σύμφωνα με το 
οποίο προτείνεται η τροποποίηση του εγκεκριμένου σχεδίου στο ΟΤ 302 


με μετατόπιση της ΡΓ και της ΟΓ στην πλευρά του εν λόγω ΟΤ που βρί¬ 
σκεται απέναντι του ΚΧ. _ 

6. Ορίζοντας τη νέα ΡΓ επί του υφισταμένου μανδρότοιχου μεταξύ 
των σημείων 1-2, σημεία που απέχουν μεταξύ τους 10,80 μ.. 

7. Όπως φαίνεται στο συνημμένο διάγραμμα και στη συνέχεια επί 
του ευθυγράμμου τμήματος που ορίζει το σημείο 2 και 3 του ίδιου δια¬ 
γράμματος (3 κορυφή ΟΤ 303). 

8. Η νέα ΟΓ ορίζεται παράλληλη προς τη νέα ΡΓ και σε απόσταση 
4,00. 

Η απέναντι ΡΗ και ΚΧ ορίζεται παράλληλα προς το τμήμα της ΡΓ 
2-3' και σε απόσταση 12,5 μ.. 

9. Όπως φαίνεται στο ίδιο διάγραμμα για να διατηρηθεί η υπάρ- 
χουσα διαμορφωμένη κατάσταση, αποφασίζουμε: 

Εγκρίνουμε την τροποποίηση του ρυμοτομικού σχεδίου στο ΟΤ 302 
της ενότητας Βατάν του εγκεκριμένου σχεδίου της Κατερίνης ορίζοντας 
τη νέα θέση της ΡΓ και ΟΓ στο ΟΤ 302 καθώς και τη ΡΓ του απέναντι 
ΚΧ όπως φαίνεται στο συνημμένο διάγραμμα που συνοδεύει την πα¬ 
ρούσα απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως 
και το συνημμένο διάγραμμα θα αναρτηθεί μετά τη δημοσίευσή της για 
15 ημέρες στο ΤΠ και ΠΕ Ν. Πιερίας. 

Κατερίνη, 19 Νοεμβρίου 1990 
Ο Νομάρχης 

ΜΙΛΤΙΑΔΗΣ ΚΑΝΩΤΑΣ 

-♦—- 

Αριθ. ΤΠ 9115 (10) 

Τροποποίηση ρυμοτομικού σχεδίου Κατερίνης στην ενότητα Καπνικού 

Σταθμού στα ΟΤ που έχουν πρόσωπο στην οδό Θεσ/νίκης. 

Ο ΝΟΜΑΡΧΗΣ ΠΙΕΡΙΑΣ 

Έχοντας υπόψη: · _. -—-—. * '~~’ 

1. Τις διατάξεις του από 17.7.1923 Ν.Δ. «περί σχεδίων πόλεων και 

κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. . 

2. Τις διατάξεις του Ν. 3200/55 «πέρί διοικητικής αποκεντρώ- 
σεως», όπως τροποποιήθηκαν και συμπληρώθηκαν. 

3. Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4. Τις με αριθμ. 454/89 και 6/90 αποφάσεις του Δημοτικού Συμ¬ 
βουλίου με τις οποίες γνωμοδοτεί υπέρ της τροποποίησης. 

5. Το από 12.10.90 πρακτικό ΣΧΟΠ Ν. Πιερίας σύμφωνα με το 
οποίο το συμβούλιο προκειμένου να διατηρηθεί η διαμορφωμένη κατά¬ 
σταση και να αποφευχθούν προσκυρώσεις τμημάτων διαμορφωμένου 
δρόμου γνωμοδότησε υπέρ της τροποποίησης, αποφασίζουμε: 

Εγκρίνουμε την τροποποίηση του ρυμοτομικού σχεδίου που αφορά: 

1. Την κατάργηση της πρασιάς στα ΟΤ Γ 661 - Γ 629 - Γ 634 - Γ 
639 και Γ 644 και τη μεταφορά της ΡΓ στη θέση της εγκεκριμένης ΟΓ 
με την οποία τώρα πια θα συμπίπτει όσον αφορά την πρόσοψη των πα¬ 
ραπάνω ΟΤ επί της οδού θεσ/νίκης και τη μείωση του ΚΧ που βρίσκε¬ 
ται προ του ΟΤ 644 επί της οδού Θεσ/νίκης. 

2. Τη μεταφορά της ΡΓ και στα δύο ΟΤ Γ 665 και Γ. 666 την οποία 
ορίζουμε επί της θεωρητικής επέκτασης της ΟΓ που συμπίπτει με την 
ΟΓ την εγκεκριμένη στο ΟΤ 661 τη θέση δε της ΟΓ στο ΟΤ Γ 665 πα¬ 
ράλληλα προς την ΡΓ και σε απόσταση 4,00 μ. ί 

3. Στο ΟΤ Γ 651 

α) Την κατάργηση του Κ.Χ. που βρίσκεται στο πρόσωπο του εν λόγω 
τετραγώνου επί της οδού Θεσ/νίκης: 

β) Την αλλαγή της θέσης της ΡΓ και ΟΤ διατηρώντας την πρασιά 
των 4,00 μ. ορίζοντας τη.νέα ΡΓ επί της προεκτάσεως του ευθύγραμ- 
μου τμήματος που ορίζεται από το σημείο 1 (γωνία κτιρίου του οικοπέ- 
'δου 05/22/02 στο ΟΤ Γ 654) και του σημείου 2 (γωνία διορόφου χτι¬ 
ρίου οικοπέδου 05/48/08 στο ΟΤ Γ 652) και στη συνέχεια η ΟΤ ορίζε¬ 
ται παράλληλα προς τη ΡΓ και σε απόσταση 4,00 μ. 

4. Στα ΟΤ Γ 652, Γ 654, Γ 655, Γ 657 

α) Κατάργηση του ΚΧ που βρίσκεται στο πρόσωπο των παραπάνω 
ΟΤ επί της οδού Θεσ/νίκης. 

β) Κατάργηση της πρασιάς. 

γ) Μεταφορά της ΡΓ η οποία συμπίπτει πλέον με την ΟΓ και ορίζεται 
στο ΟΤ Γ 652 από τα σημεία 1 και 2 της παραγ. (3β) και στα ΟΤ Γ 
654, Γ 655, Γ 657 κατ’ επέκταση του ευθυγράμμου τμήματος που ορί- 

ζεται από το σημείο 1 (παραγ. 3β) και το σημείο 3 (γωνία κτιρίου στο 
οικόπεδο 05/22/01 στο ΟΤ Γ 654. 

5. Στο ΟΤ Γ 658 

α) Κατάργηση της πρασιάς. 

β) Μεταφορά της ΡΓ και της ΟΓ. Η νέα ΡΓ ορίζεται από το σημείο 7 
το οποίο είναι η τομή της ΡΓ επί της οδού Γράμμου και της καταργού- 
μενης ΟΓ επί της οδού Θεσ/νίκης του σχεδίου και από το σημείο 8 (γω¬ 
νία τριόροφης οικοδομής με πλάκα επί οικοπέδου 05/53/01 στο ΟΤ Γ 
658). Η νέα ΟΓ συμπίπτει με τη νέα ΡΓ. 

6. Στο ΟΤ Γ 632, Γ 629, Γ 628 

α) Κατάργηση της πρασιάς. 

β) Μεταφορά της ΟΓ και ΡΓ ορίζοντας τη νέα θέση της ΡΓ που συ¬ 
μπίπτει πλέον με την ΟΓ: 

βΐ) Στο ΟΤ Γ 632 κατ’ επέκταση τυ ευθΰγραμμου τμήματος που 
ορίζεται από το σημείο 4 (γωνία κτίσματος στο οικόπεδο 05/15/11) 
και το σημείο 5 (γωνία'κτίσματος στο ίδιο οικόπεδο). 

β2) Στο ΟΤ Γ 629, Γ 628 η ΡΓ συμπίπτει με την ΟΓ του εγκεκριμέ¬ 
νου σχεδίου μέχρι το σημείο 6 (γωνία κτίσματος στο οικόπεδο 05/ 
16/05 στο ΟΤ Γ 628. Στη συνέχεια του ίδιου ΟΤ η ΡΓ η οποία συμπί¬ 
πτει με την ΟΓ ορίζεται κατ επέκταση του ευθΰγραμμου τμήματος που 
ορίζει το σημείο 6 που αναφέρεται παραπάνω και το σημείο 9 (γωνία 
του κτίσματος στο οικόπεδο 05/16/03 στο ΟΤ Γ Γ 628). 

Οι παραπάνω τροποποιήσεις φαίνονται στο συνημμένο διάγραμμα 
που συνοδεύει την παρούσα απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως 
και το συνημμένο διάγραμμα θα αναρτηθεί με τη δημοσίευσή της για 15 
ημέρες στο ΤΠ και ΠΕ Ν. Πιερίας. 

Κατερίνη, 29 Νοεμβρίου 1990 
Ο Νομάρχης 

ΜΙΛΤΙΑΔΗΣ ΚΑΝΩΤΑΣ 

-♦- 

Αριθ. 10125 Ε.Π,Α . (Π) 

Έγκριση επέκτασης ρυμοτομικού σχεδίου Λευκώνα Ν. Σερρών και κα¬ 
θορισμός όρων και περιορισμών δόμησης των οικοπέδων αυτού. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του Ν. Δ/τος 17.7,1923 όπως μεταγενέστερα τρο¬ 
ποποιήθηκαν και συμπληρώθηκαν και ειδικότερα τα άρθρα 3, 9 και 70 
αυτού. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αριθ. 1018/71 Ν. Δ/γμα (ΦΕΚ 
220/Α) και την παρ. 3 του άρθρου 34 του Ν. 1577/85 (ΦΕΚ 210/ 
Α). 

3. Τις διατάξεις του Ν. 1337/83 «Επέκταση πολεοδομικών σχε¬ 
δίων, οικιστική ανάπτυξη και σχετικές ρυθμίσεις» και ειδικότερα το άρ¬ 
θρο 38 αυτού. 

4. Τις διατάξεις του από 2-4/14.5.85 Π. Δ/τος (ΦΕΚ 225/Α) 
«Μεταβίβαση αρμοδιοτήτων στους Νομάρχες για την έγκριση και τρο¬ 
ποποίηση ρυμοτομικών σχεδίων, καθώς και όρων και περιορισμών δό¬ 
μησης αγροτικών οικισμών» και ειδικότερα το εδάφιο α της παρ. 1 του 
άρθρου 1 αυτού. 


5. Την ΤΠ/ΕΠΑ 11631/24.11.87 (ΦΕΚ 1260/Δ) απόφαση Νο¬ 
μάρχου Σερρών «ένταξη σε κατηγορία και καθορισμός ορίων του οικι¬ 
σμού Λευκώνα Ν. Σερρών με καθορισμό όρων και περιορισμών δόμη¬ 
σης» καθώς και την ΤΠ/ΕΠΑ/10226/11.8.. (ΦΕΚ 623/Δ) αυτής. 

6. Την υπ αριθ. 36/1990 απόφαση του Κοινοτικού Συμβουλίου 
Λευκώνα. 

7. Την υπ’ αριθ. 144/4.10.90 γνωμοδότηση του Συμβουλίου 
Χ.Ο.Π. Ν. Σερρών, αποφασίζουμε: 

1. Εγκρίνεται η επέκταση του ρυμοτομικού σχεδίου Λευκώνα, όπως 
αυτή φαίνεται στο τοπογραφικό διάγραμμα, υπό κλίμακα 1:1000, που 
συνοδεύει την απόφαση αυτή. 

2. Εγκρίνεται η επιβολή προκηπίου, πλάτους 3,00 μ. σε όλα τα Ο.Τ. 
της επέκτασης. 

3. Εγκρίνεται ο καθορισμός χρήσεων των παρακάτω οικοπέδων: 

— Τα υπ αριθ. 774 και 775 οικόπεδα στο Ο.Τ. 105 χαρακτηρίζο¬ 
νται ως χώρος πάρκου. 

— Τα υπ αριθ. 781 και 782 οικόπεδα στο Ο.Τ. 105 χαρακτηρίζο¬ 
νται ως χώρος ’για πολιτιστικό κέντρο. 

- Το,υπ αριθ. 793 οικόπεδο στο Ο.Τ. 106 χαρακτηρίζεται ως χώ¬ 
ρος για παιδική χαρά. 

- Το υπ αριθ. 826 οικόπεδο στο Ο.Τ. 109 χαρακτηρίζεται ως χώ¬ 
ρος για παιδική χαρά. 

- Το υπ αριθ. 827 οικόπεδφ στο Ο.Τ. 109 χαρακτηρίζεται ως χώ¬ 
ρος πάρκου. 

4. Ως γενικοί όροι δόμησης ισχύουν αυτοί που ορίσθηκαν με την ΤΠ/ 
ΕΠΑ/11631/87 (ΦΕΚ 1260/Δ) απόφαση Νομάρχη Σερρών και την 
ΤΠ/ΕΠΑ/10226/88 (ΦΕΚ 623/Δ) τροποποιητική αυτής για το 
τμήμα του οικισμού με εγκεκριμένο ρυμοτομικό σχέδιο. 

5. Ως ειδικοί όροι δόμησης ισχύουν αυτοί που ορίσθηκαν με την ΤΠ/ 
ΕΠΑ/11631/24.11.87 Νομάρχη Σερρών. 

6. Κατά τα λοιπά ισχύουν: 

1. Η ΤΠ/ΕΠΑ/11631/24.11.87 απόφαση Νομάρχη Σερρών 
όπως αυτή τροποποιήθηκε με την ΤΠ/ΕΠΑ/10226/11.8.88 από¬ 
φαση. 

2. Το Π.Δ. 24.4.85 όπως αυτό τροποποιήθηκε με το Π.Δ. 14.2.87 

και το Π.Δ. 25.4.89. ’ ’ 

3. Ο Ν. 1577/85. 

7. Κάθε προγενέστερη διάταξη διαφορετική με τα παραπάνω οριζό¬ 
μενα καταργείται. 

Άρθρο 2 

1. Το ακριβές αντίγραφο του πρωτοτύπου διαγράμματος, υπό κλί¬ 
μακα 1:1000, που συνοδεύει την απόφαση αυτή, μετά τη δημοσίευσή 
της στην Εφημερίδα της Κυβερνήσεως, να αναρτηθεί στο Διοικητήριο, 
στο κτίριο του ΤΠ και ΠΕ Ν. Σερρών, για δέκα πέντε (15) συνεχείς μέ¬ 
ρες. 

Η απόφαση αυτή να δημοσιευθεί στην Εφημερίδα της Κυβερνήσεως, 
έχοντας ισχύ από τη δημοσίευσή της. 

Σέρρες, 2 Νοεμβρίου 1990 
Ο Νομάρχης 

ΑΝΑΣΤΑΣΙΟΣ ΛΙΑΣΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


